|  |  |
| --- | --- |
| ORG157 | **OBČINA RIBNICA**Občinska upravaGorenjska cesta 3, 1310 Ribnica, Slovenija, Telefon: 01/ 837 20 00Faks: 01/ 836 10 91, E-pošta: obcina@ribnica.si |

Številka: 354-0014/2016

Datum:14. 4. 2016

**Občinski svet Občine Ribnica**

**Zadeva: Potrditev cen storitev gospodarske javne službe zbiranja določenih vrst komunalnih odpadkov**

|  |  |
| --- | --- |
| Naslov:  | **Cene storitev gospodarske javne službe zbiranja določenih vrst komunalnih odpadkov**  |
| Predlagatelj:  | Jože Levstek, župan Občine Ribnica |
| Pripravila: | Občinska uprava Občine Ribnica,Komunala Ribnica d.o.o. |
|  |  |
| Pravne podlage: | * 8. in 32. člen Statuta občine Ribnica (Uradni list RS, št. 17/12);
* Zakon o gospodarskih javnih službah (Ur. l. RS, št. [32/93](http://www.uradni-list.si/1/objava.jsp?urlurid=19931350), [30/98](http://www.uradni-list.si/1/objava.jsp?urlurid=19981224) - ZZLPPO, [127/06](http://www.uradni-list.si/1/objava.jsp?urlurid=20065348) - ZJZP, [38/10](http://www.uradni-list.si/1/objava.jsp?urlurid=20101847) - ZUKN in [57/11](http://www.uradni-list.si/1/objava.jsp?urlurid=20112638) - ORZGJS40);
* Uredba o metodologiji za oblikovanje cen storitev obveznih občinskih gospodarskih javnih služb varstva okolja (Ur.l.RS, št. 87/12, 102/12);
* Odlok o gospodarskih javnih službah v Občini Ribnica (Ur.l.RS, št. 35/95, 37/98);
* Odlok o obveznem odstranjevanju odpadkov na območju Občine Ribnica (Ur.l.RS, št. 70/95, 102/00)
 |
|  |  |
| Finančne posledice: | Potrditev cen storitev gospodarske javne službe zbiranja določenih vrst komunalnih odpadkov ne bo direktno dodatno obremenila občinskega proračuna. |
|  |  |
| Priloge: | 1. Obrazložitev JKP Komunale Ribnica d.o.o. s predlogi sklepov
2. Elaborat o oblikovanju cene izvajanja storitev gospodarske javne službe ravnanja s komunalnimi odpadki na območju občin Ribnica, Sodražica in Loški Potok
3. Sklep o razveljavitvi Sklepa o določitvi cen storitev zbiranja določenih vrst komunalnih odpadkov, obdelave določenih vrst komunalnih odpadkov, odlaganja ostankov predelave ali odstranjevanja komunalnih odpadkov (Ur.l.RS, št. 76/2015).
 |
|  |  |
| **Predlog sklepov:** | 1. **Občinski svet Občine Ribnica na podlagi Elaborata o oblikovanju cene izvajanja storitev gospodarske javne službe ravnanja s komunalnimi odpadki na območju občin Ribnica, Sodražica in Loški Potok potrjuje:**
2. **Ceno storitev zbiranja komunalnih odpadkov, od tega je:**
	1. cena javne infrastrukture 0,0116 €/kg,
	2. cena storitve javne službe 0,1810 €/kg.
3. **Ceno storitev zbiranja bioloških odpadkov, od tega je:**
	1. cena javne infrastrukture 0,0010 €/kg,
	2. cena storitve javne službe 0,1322 €/kg.

Vse cene so brez DDV. 1. **Občinski svet Občine Ribnica sprejme Sklep o razveljavitvi Sklepa o določitvi cen storitev zbiranja določenih vrst komunalnih odpadkov, obdelave določenih vrst komunalnih odpadkov, odlaganja ostankov predelave ali odstranjevanja komunalnih odpadkov (Ur.l.RS, št. 76/2015).**
 |

**OBRAZLOŽITEV:**

Skladno s prvim odstavkom 5. člena Uredbe o metodologiji za oblikovanje cen storitev obveznih gospodarskih javnih služb varstva okolja (Ur.l.RS, št. 87/12 in 109/12) (v nadaljevanju: Uredba MEDO), je JKP Komunala Ribnica d.o.o. kot izvajalec javne službe Občini Ribnica v potrditev predložilo ceno storitev zbiranja komunalnih odpadkov ter ceno storitev zbiranja bioloških odpadkov. Cene so pripravljene na podlagi Elaborata o oblikovanju cen storitev gospodarske javne službe ravnanja s komunalnimi odpadki na območju občin Ribnica, Sodražica in Loški potok (v nadaljevanju Elaborat), skladno z Uredbo MEDO. Elaborat vsebuje vse predpisane obvezne vsebine, skladno z 9. členom Uredbe MEDO.

JKP Komunala Ribnica d.o.o. opravlja storitev zbiranja komunalnih odpadkov ter storitev zbiranja bioloških odpadkov. Iz predloženega Elaborata so razvidne tudi predpostavke, ki so upoštevane pri kalkulaciji zbiranja komunalnih in bioloških odpadkov, tako za gospodinjstva, kakor tudi za gospodarstvo (Elaborat, str. 21 -23). Na tej osnovi je JKP Komunala Ribnica d.o.o. pripravila tudi izračun cen storitev zbiranja določenih vrst komunalnih odpadkov, kakor tudi zbiranja bioloških odpadkov (Elaborat, str. 24 – 25).

Kakor predvideva Uredba MEDO v petem odstavku 5. člena, občina določi potrjeno ceno posamezne javne službe. Občinski svet Občine Ribnica potrjuje predlagane cene storitev zbiranja določenih vrst komunalnih odpadkov ter cene storitev zbiranja bioloških odpadkov. V istem odstavku navedene Uredbe pa je še določeno, da izvajalec, torej JKP Komunala Ribnica d.o.o., oblikuje in na svojih spletnih straneh ter na krajevno običajen način objavi cenik s potrjeno ceno. Glede na to, da je v oktobru 2015 Sklep o določitvi cen storitev zbiranja določenih vrst komunalnih odpadkov, obdelave določenih vrst komunalnih odpadkov, odlaganja ostankov predelave ali odstranjevanja komunalnih odpadkov (Ur.l.RS, št. 76/2015) v Uradnem listu RS objavila Občina Ribnica in ne JKP Komunala Ribnica d.o.o., Občinski svet sprejme sklep o razveljavitvi, s katerim s 1.6.2016 razveljavi navedeni sklep. Sklep o razveljavitvi občina objavi v Uradnem listu Republike Slovenije.

Župan predlagam, da občinski svet potrdi predlog cen ter sklep o razveljavitvi sklepa o določitvi cen (Ur.l.RS, št. 76/2015), kakor je podano v predlogu sklepa.

župan

 Jože Levstek